U-I-247/97
Natisni
Opravilna št.:
U-I-247/97
Datum odločitve:
16. 9. 1999
Objavljeno:
OdlUS VIII, 207
ECLI:
ECLI:SI:USRS:1999:U.I.247.97
Akt:
Sklep o razpisu referenduma za uvedbo samoprispevka na območju Občine Mengeš (Uradni list RS, št. 59/97)
Izrek:
Pobuda za začetek postopka za oceno ustavnosti in zakonitosti Sklepa o razpisu referenduma za uvedbo samoprispevka na območju Občine Mengeš se zavrže.
Evidenčni stavek:
Ustavno sodišče je pobudo za začetek postopka za oceno ustavnosti in zakonitosti Sklepa o razpisu referenduma za uvedbo samoprispevka na območju Občine Mengeš zavrglo, ker predlog za uvedbo samoprispevka ni bil izglasovan in pobudnik nima več pravnega interesa za njegovo izpodbijanje.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Tomaž Štebe, Mengeš
Datum vloge:
9. 10. 1997
Vrsta odločitve:
sklep
Vrsta rešitve:
zavrženje
Dokument:
US19664
Dokument v PDF obliki:
U-I-247-97.pdf
115 KB
Prenesite datoteko
U-I-247/97
16. 9. 1999
S K L E P
Ustavno sodišče je v postopku za preizkus pobude mag.Tomaža Štebeta iz Mengša na seji dne 16. septembra 1999
s k l e n i l o :
Pobuda za začetek postopka za oceno ustavnosti in zakonitosti Sklepa o razpisu referenduma za uvedbo samoprispevka na območju Občine Mengeš (Uradni list RS, št. 59/97) se zavrže.
O b r a z l o ž i t e v
1. Pobudnik je dne 9. 10. 1997 vložil "predlog za zadržanje izvajanja sporne veljavnosti" Sklepa o razpisu referenduma za uvedbo samoprispevka na območju Občine Mengeš. Navaja, da je Svet Občine Mengeš izpodbijani sklep sprejel dne 17. 9. 1997, v Uradnem listu pa je bil objavljen dne 26. 9. 1997. Ker je bil kot dan glasovanja v Sklepu o razpisu referenduma določen 19. 10. 1997, meni, da je bila s tem kršena določba 33. člena Zakona o referendumu in ljudski iniciativi (Uradni list RS, št. 15/94, 13/95 - odl. US, 34/96 - odl. US, 38/96 in 43/96 - ZRLI), po kateri od dneva razpisa referenduma do dneva glasovanja ne sme preteči manj kot trideset dni.
2. Ustavno sodišče je s sklepom št. U-I-247/97 z dne 15. 10. 1997 zavrnilo predlog, za začasno zadržanje izvrševanja izpodbijanega sklepa.
3. Iz Poročila o izidu glasovanja na referendumu za uvedbo samoprispevka na območju Občine Mengeš dne 19. 10. 1997 (Uradni list RS, št. 67/97) je razvidno, da predlog za uvedbo samoprispevka na območju Občine Mengeš ni bil izglasovan.
4. Glede na to, da predlog za uvedbo samoprispevka na podlagi izpodbijanega sklepa ni bil izglasovan, pobudnik nima več pravnega interesa za njegovo izpodbijanje. Morebitne njegove prizadetosti kot volivca glede pravice, da glasuje na referendumu, ki bi bil razpisan brez zatrjevane kršitve zakona, potem, ko je bilo glasovanje že opravljeno, ni mogoče popraviti. Kot občan, ki bi moral plačevati samoprispevek, pa v svojih pravicah glede na izid referenduma tudi ni bil prizadet.
Zato je Ustavno sodišče pobudo za začetek postopka za oceno ustavnosti in zakonitosti izpobijanega sklepa zavrglo.
5. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Lojze Ude, dr. Mirjam Škrk in dr. Dragica Wedam - Lukić. Sklep je sprejelo soglasno.
Namestnik predsednika:
dr. Lojze Ude